Limbažos

**PASKAIDROJUMA RAKSTS**

**Limbažu novada pašvaldības 2021. gada 22.aprīļa saistošajiem noteikumiem Nr. 10**

**“Grozījums Limbažu novada domes 2015.gada 25.jūnija saistošajos noteikumos Nr. 14**

**“Par Limbažu novada pašvaldības nodevām””**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Ņemot vērā, ka Covid-19 infekcijas izplatība nesamazinās, ir nepieciešams turpināt atbalsta pasākumus uzņēmējiem/saimnieciskās darbības veicējiem, piemēram, daļēji atbrīvot no nodevas par tirdzniecību publiskās vietās samaksas. |
| 2. Īss projekta satura izklāsts | Saistošie noteikumi paredz uz laiku līdz 2021.gada 31.decembrim noteikumu 13.1.9., 13.1.10. un 13.1.11. apakšpunktos noteiktajai nodevas likmei piemērot 90% atlaidi tirdzniecības dalībniekiem un sabiedriskās ēdināšanas pakalpojumu sniedzējiem, kuru saimnieciskā darbība pastāvīgi tiek īstenota Limbažu novadā. |
| 3. Informācija par plānoto projekta ietekmi uz pašvaldības budžetu | Nav iespējams noteikt saistošo noteikumu īstenošanas finansiālās ietekmes prognozi uz pašvaldības budžetu, jo pašvaldība nevar prognozēt, kāds skaits personu pieprasīs izsniegt atļaujas tirdzniecības veikšanai. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Saistošo noteikumu tiesiskais regulējums attiecas uz personām, kuras vēlas saņemt atļauju tirdzniecības veikšanai publiskās vietās Limbažu novadā.Saistošie noteikumi labvēlīgi ietekmē uzņēmējdarbību, jo paredz uz noteiktu laiku samazināt atsevišķas nodevas par tirdzniecību publiskās vietās pašvaldības teritorijā. |
| 5. Informācija par administratīvajām procedūrām | Tirdzniecības/sabiedriskās ēdināšanas pakalpojumu sniedzējiem, lai saņemtu nodevas samazinājumu, jāiesniedz apliecinājums, ka to saimnieciskā darbība pastāvīgi tiek īstenota Limbažu novadā. |
| 6. Informācija par konsultācijām ar privātpersonām | Konsultācijas notikušas ar Limbažu novada Uzņēmēju konsultatīvo padomi. |

Limbažu novada pašvaldības

Domes priekšsēdētājs D.Zemmers